בקיץ 2011 חתם רפאלוב בקלאב ברוז' מליגת העל הבלגית, ששילמה תמורתו 2.5 מיליון אירו. כבר במשחקו הראשון בליגה הבלגית בישל שער, ובמשחק שאחריו כבש צמד שערים. בסך הכל כבש שישה שערי ליגה בעונתו הראשונה בבלגיה, והוסיף חמישה בישולים. בעונת כבש עשרה שערי ליגה והוסיף שישה בישולים. בעונת כבש ארבעה שערי ליגה והוסיף 14 בישולים.
ב-6 בנובמבר 2014 כבש רפאלוב שלושער במשחק נגד פ.צ. קופנהגן במסגרת הליגה האירופית. ב-22 במרץ 2015, בגמר הגביע הבלגי, כבש רפאלוב את שער הניצחון בתוספת הזמן, בנוסף לשער שבישל, וסייע לקבוצתו לזכות בגביע. בסך הכל כבש בעונה זו 18 שערים בכל המסגרות, מתוכם עשרה שערי ליגה, ונבחר לכדורגלן השנה במשאל שערך אתר ספורט בלגי.
בעונת סבל מפציעות ושותף רק ב-15 משחקי ליגה, בהם הבקיע שישה שערים, ובסופה זכה עם קלאב ברוז' באליפות. ב-23 ביולי 2016 זכה עם קבוצתו קלאב ברוז' בסופר קאפ הבלגי, ובליגה כבש שני שערים בעונת . בתום העונה האריך את חוזהו בקבוצה עד 2019, ובעונת כבש שני שערים וזכה עם הקבוצה באליפות נוספת. בסך הכל שיחק רפאלוב שבע שנים בקלאב ברוז', ובמדיה כבש 40 שערים בליגה הבלגית.
אנטוורפן.
ב-30 באוגוסט 2018 חתם רפאלוב בקבוצת רויאל אנטוורפן מליגת העל הבלגית. כעבור שלושה ימים ערך את הופעת הבכורה שלו במועדון, כשנכנס כמחליף במשחק מול אנדרלכט. במשחקו השני בקבוצה פתח בהרכב ובדקה השביעית כבש את השער הראשון בניצחון 5–1 על זולטה ורכם. בסך הכל ערך 34 הופעות ליגה בעונתו הראשונה במועדון, בהן כבש עשרה שערים.
ב-1 באוגוסט 2020 הבקיע את שער הניצחון בגמר הגביע הבלגי, שהעניק לאנטוורפן את התואר בפעם השלישית בתולדותיה, והראשון מאז 1992.
ב-29 באוקטובר 2020 כבש רפאלוב שער ניצחון לאנטוורפן במסגרת הליגה האירופית על טוטנהאם הוטספר והעניק לקבוצתו 0–1 על הקבוצה האנגלית. עוד בטרם המשחק אמר עליו מאמן טוטנהאם ז'וז'ה מוריניו: "רפאלוב שחקן אינטליגנטי ומנוסה שנע נהדר ללא כדור".
ב-13 בינואר 2021 זכה בנעל הזהב הבלגית לשנת 2020, רפאלוב הוא הישראלי הראשון שזוכה בתואר זה.
אנדרלכט.
ב-26 באפריל 2021 חתם לשנתיים באנדרלכט מליגת העל הבלגית.
את הופעת הבכורה ערך ב-25 ביולי בהפסד 1–3 לרויאל אוניון סן-ז'ילואז. ב-5 באוגוסט כבש שער בכורה בניצחון 0–3 על לאצ'י במסגרת עונת הביכורים של הליגה האזורית של אופ"א. בליגה הבלגית כבש שער בכורה במדי אנדרלכט ב-23 בספטמבר בתיקו 1-1 עם גנט. ב-5 בדצמבר 2021, כבש צמד בניצחון הביתי מול זולטה ורכם.
נבחרות ישראל.
רפאלוב שיחק בכל נבחרות הנערים והנוער של ישראל (למעט בנבחרת נערים ב' עד גיל 16), ובמדי הנבחרת הצעירה עד גיל 21 ערך 17 הופעות וכבש ארבעה שערים.
ב-22 באוגוסט 2007 ערך רפאלוב את הופעת הבכורה שלו בנבחרת ישראל הבוגרת, במשחק ידידות מול נבחרת בלארוס. ב-26 במאי 2010 כבש את שערו הראשון בנבחרת הבוגרת, במשחק ידידות מול אורוגוואי, שהסתיים בהפסד חוץ בתוצאה 4–1. רפאלוב היה שחקן סגל קבוע במשחקי מוקדמות יורו 2012, במוקדמות מונדיאל 2014, במוקדמות יורו 2016, כשבמסגרת מוקדמות מונדיאל 2018 ערך את משחקו האחרון במדי הנבחרת הלאומית, ב-6 באוקטובר 2017 מול במשחק ביתי שהסתיים בניצחון ישראל בתוצאה 0–1. בסך הכל, לזכותו 6 שערים מתוך 40 הופעות במדי נבחרת ישראל הבוגרת.
ב-15 במרץ 2022, הודיע רפאלוב על פרישה מנבחרת ישראל.
חיים אישיים.
רפאלוב נולד באור עקיבא, למשפחה ממוצא קווקזי. הוריו עלו לישראל מהעיר דרבנט שבדאגסטן זמן קצר לפני שהוא נולד.
בשנת 2012 נישא לבת זוגו הישראלית גל אביב.
ב-2017 ראפלוב התאזרח גם בבלגיה.
רווחי פתוח
רווחי פתוח (בערבית: روحي فتوح; נולד ב-1949) הוא יו"ר לשעבר המועצה המחוקקת הפלסטינית.
פתוח כיהן כנשיא הזמני של הרשות הפלסטינית בעקבות מותו של יאסר ערפאת ב-11 בנובמבר 2004. לפי החוק הפלסטיני, הוא כיהן כנשיא זמני למשך 60 יום, ובסופם נערכו בחירות. בבחירות ניצח מחמוד עבאס (אבו מאזן), ופתוח סיים את תפקידו כנשיא הרשות ב-15 בינואר 2005.
כחבר בתנועת פת"ח, פתוח היה לדובר המועצה המחוקקת הפלסטינית ב-10 במרץ 2004. הוא נבחר למועצה ב-1996 כנציגה של העיר רפיח, שם נולד וחי רוב חייו. הוא שירת כמזכיר המועצה עד נובמבר 2003, מכיוון שנבחר לשר החקלאות בממשלתו של אחמד קריע (אבו עלאא).
במרץ 2004, ארגון הפת"ח מינה את פתוח כמועמד למשרה של דובר המועצה המחוקקת, ברוב של 34 תומכים ו-10 מתנגדים. פתוח נחשב כמתון. הוא תמך באחמד קריע ובנשיא אבו מאזן.
פארק ואן קורטלנד
פארק ואן קורטלנד (באנגלית: Van Cortlandt Park) הוא פארק ציבורי גדול המצוי ברובע הברונקס בעיר ניו יורק, במדינת ניו יורק שבארצות הברית. שטחו של הפארק הוא 4.6 קמ"ר והוא השלישי בגודלו מבין הפארקים שבעיר.
כמו כן מצויים בפארק "מרכז הטבע ואן קורטלנד" ומתקני ספורט שונים אשר ביניהם גם אורוות סוסים ומגרש הגולף הוותיק ביותר באמריקה (נפתח בשנת 1895).
מקור השם.
הפארק קרוי על שמו של סטפנוס ואן קורטלנד, יליד ניו יורק הראשון שהיה ראש עיריית ניו יורק. משפחת ואן קורטלנד הייתה בעלת אדמות רבות באזור בתקופת השלטון ההולנדי בעיר. הפארק כולל את שטחי אחוזת המשפחה, ואת מוזיאון בית ואן קורטלנד, שהוא הבניין העתיק ביותר באזור הברונקס.
היסטוריה.
העיר ניו יורק רכשה את השטח בו נמצא הפארק וייסדה את הפארק בשנת 1888. בעת הקמתו תוכנן שטחו, נבנו בו גני משחקים ועוצבה הצמחייה בו, אולם נותרו שטחים פראיים בפארק.
תוכנית בניית כבישים בשנות ה-30 של המאה ה-20 הביאה לייבוש הביצות בשטח הפארק.
המשבר הכלכלי של עיריית ניו יורק בשנות ה-70 של המאה העשרים הביא להזנחה רבה של הפארק, אולם בשנים האחרונות הוא שופץ.
ספורט.
בפארק מצוי מגרש הגולף הציבורי הראשון שנפתח בארצות הברית (בשנת 1895). הפארק ידוע בשל היותו אתר מועדף למרוצי שדה.
נולד לרקוד
"נולד לרקוד" היא תוכנית מציאות בידורית ישראלית אשר שודרה בערוץ 2, במסגרת שידורי קשת. התוכנית הייתה גרסה ישראלית לפורמט אמריקני קנוי "So You Think You Can Dance" של רשת פוקס.
פורמט.
בתוכנית התחרו המשתתפים להשגת התואר הנכסף – "הרקדן של ישראל". בכל פרק בתוכנית חולקו המשתתפים לזוגות, וכל זוג הגריל סגנון ריקוד שאותו היה עליו לבצע כמיטב יכולתו. הרקדנים רקדו מול הקהל באולפן ומול ארבעת השופטים. בסוף כל פרק בחרו השופטים את הזוגות המצטיינים והם זכו בחסינות. יתר המשתתפים הועמדו להדחה וביצעו ריקוד סולו. הקהל בבית הצביע במסרונים עבור הרקדנים שרצה להשאיר, והרקדן שזכה בכמות הקולות הנמוכה ביותר הודח מהתחרות (לעיתים הודח יותר מרקדן אחד בתוכנית). התוכנית זכתה להצלחה ולקהל מעריצים רב.
צוות התוכנית.
את התוכנית הנחה צביקה הדר והשופטים המקצועיים הם:
עונות התוכנית.
עונה ראשונה.
העונה הראשונה של התוכנית שודרה החל מ-2005. לשלב הגמר של התוכנית, שהתקיים ב־22 בפברואר 2006 בשידור חי, הגיעו רוני ברנדשטטר, שי פרטוש, מאיה אמיתי ואור כחלון, ובו הם צוותו לזוגות שונים לכמה ריקודים, שכללו גם ריקוד "סולו" של כל אחד ואחת מהם. במקום הראשון זכה אור כחלון, במקום השני זכה שי פרטוש, במקום השלישי זכתה רוני ברנדשטטר ובמקום הרביעי מאיה אמיתי. תוכנית הגמר זכתה לרייטינג של 34.2%
בעונה זו זכו לפרסום השחקניות רונה-לי שמעון ודנה פרידר.
עונה שנייה.
העונה השנייה של התוכנית שודרה החל מ-22 בנובמבר 2006. גמר העונה שודר ב-10 במרץ 2007 ובו זכתה יוליה איגלניק לאחר שנקעה את רגלה בבוקר השידור. במקום השני זכה תום וינברגר, שזכה גם כן במלגת לימודים בבית ספר למחול בניו יורק, כחלק מהפתעה שנחשפה במהלך הגמר (רק המקום הראשון אמור היה לזכות בפרס). למקום השלישי הגיעה עדי עמית, אשר בשלב מוקדם יותר הודחה, אך הקהל בחר להחזירה בשלב גלגל ההצלה. במקום הרביעי זכה איתי פרי.
תוכנית הגמר זכתה לרייטינג של 35%.
עונה שלישית.
העונה השלישית החלה ב-14 בנובמבר 2007. גמר העונה התקיים ב-3 במרץ 2008. לאחר חצי הגמר הראשון נחשף כי בגמר יתחרו רק שלושה מתמודדים לאחר תחרות בין ארבעת המתמודדים המובילים. שלישיית המתמודדים שהשתתפה בגמר היא (לפי סדר הזכייה): נתנאל בלאיש, ארתור אסטמן ונטליה שטנדלר. תוכנית הגמר זכתה לרייטינג של 27.2%, ירידה לעומת השנים הקודמות.
עם תום העונה השלישית הוחלט לסיים את הפקת התוכנית ולהחליפה בתוכנית חדשה בשם "מלחמת העולמות". בשל מבצע עופרת יצוקה שונה שמה ל"לא נפסיק לרקוד".
קישורים חיצוניים.
ביקורות
טבח הספורטאים במינכן
סמטת דיאגון
עובדה (תוכנית טלוויזיה)
"עובדה" היא תוכנית תחקירים אקטואלית, בהנחייתה של אילנה דיין, ששודרה שנים רבות בערוץ 2. החל מנובמבר 2017 משודרת בערוץ "קשת 12".
התוכנית היא היחידה ששודרה בערוץ 2 ברצף מאז הקמת הערוץ המסחרי ב-1993. במסגרתה משודרות כתבות תחקיר, כתבות דיוקן וחשיפות שונות של תופעות חברתיות ישראליות, הונאות ושחיתויות ותחקירי אקטואליה. התוכנית שודרה עד שנת 2005 בזכיינית "טלעד", למעט עונה אחת ששודרה במסגרת חברת החדשות. ב-2005 פג הזיכיון של טלעד והתוכנית עברה ל"שידורי קשת". לאחר פיצול ערוץ 2, העונה ה-24 משודרת בקשת 12 החל מ-9 בנובמבר 2017.
הסרט "קאפו" ששודר בתוכנית זכה בפרס אמי לסרטי תעודה לשנת 2000. "עובדה" זכתה בפרס תוכנית האקטואליה או התחקירים הטובה ביותר בטקס פרסי האקדמיה הישראלית לקולנוע וטלוויזיה לשנת 2009, לשנת 2013, לשנת 2017,לשנת 2019, לשנת 2020 ולשנת 2021. כמו כן זכתה בפרס הכתבה התיעודית הטובה ביותר של הפורום היוצרים הדוקומנטריים לשנת 2018 ולשנת 2019.
שידור התוכנית.